Standard Norge

Standard Norge (SN) er en norsk privat medlemsorganisasjon som utfører standardiseringsoppgaver på alle områder unntatt elektroteknikk som ivaretas av Norsk Elektroteknisk Komite og telekommunikasjon som ivaretas av Nasjonal kommunikasjonsmyndighet.Standarder - emballasjeforeningen Medlemskapet i Standard Norge er åpent for bedrifter, organisasjoner, myndigheter og andre. Standard Norge holder til på Lilleaker i Oslo.

Historie
Standard Norge ble stiftet 24. juni 2003,Mer om Standard Norge men med røtter tilbake til opprettelsen av Norges Standardiseringsforbund i 1923.

Virksomhet
Standard Norge har enerett på å fastsette og utgi Norsk Standard, og er det norske medlemmet i den europeiske standardiseringsorganisasjonen CEN og den internasjonale standardiseringsorganisasjonen ISO. Standard Norge har et eget datterselskap, Standard Online, som selger standarder og tilhørende produkter. Standard Norge har 80 % av aksjene i Standard Online, de øvrige 20 % eies av Norsk Elektroteknisk Komite.

Kontroverser

Standard Norges håndtering av avstemningen over Office Open XML-filformater (uformelt ofte omtalt som OOXML eller OpenXML) var omstridt og resulterte i at 13 (av 23) av medlemmene i komiteen SN/K 185 meldte seg kollektivt ut.IT-bransjen rømmer fra Standard Norge Samtidig medførte saken også at nye medlemmer meldte seg inn i komiteen.

Referanser

Eksterne lenker


Kategori:Standardiseringsorganisasjoner
Kategori:Norske organisasjoner
Kategori:Organisasjoner etablert i 2003